紹興甲寅正月至吳文叟山莊
作者：謝伋
朝代：宋

paragraphs: 學士奔波方繞枝，隠者盤旋能避時。
縈紆三徑襄枳棘，庇蔭萬木藏茅茨。
常時理棹去城遠，先世卜築無人知。
高山爲屏開錦繡，清泉可鑑堆琉璃。
主人好德鄉黨敬，賓客來游鄰里窺。
有田千畝何所羨，遺子一經常自期。
莫向清流歌考槃，須知好爵徒爾縻。
驅羊拾芥不難取，濯纓洗耳應復思。